
Λογιστική ΙΙ
-Φροντιστηριακές Ασκήσεις- 
Επαναληπτικές Ασκήσεις
Ασκήσεις

Πρώτη Επαναληπτική 
Δίνονται τα υπόλοιπα των λογαριασμών του Ισολογισμού της επιχείρησης «ΑΒ ΑΕ» (01/01/20Χ0) που ασχολείται με την εμπορία ηλεκτρονικών υπολογιστών:

	Λογαριασμοί 
	Ποσό
	Λογαριασμοί 
	Ποσό

	Ταμείο
	150.000 €
	Μετοχικό Κεφάλαιο
	250.000 €

	Εμπορεύματα
	4.000 €
	Προβλέψεις Επισφάλειας
	3.000 €

	Πελάτες
	6.000 €
	Λοιπές Βραχυπρόθεσμες Υποχρεώσεις
	47.000 €

	Καταθέσεις Όψεως
	140.000 €
	
	


Στις αποθήκες της επιχείρησης την 01/01/20Χ0 υπήρχαν 10 κόστους κτήσης 400€ ανά μονάδα. 
Κατά τη διάρκεια του 20Χ0 πραγματοποιήθηκαν τα εξής γεγονότα:
1. 01/02/20Χ0: Αγοράστηκαν τοις μετρητοίς 20 Η/Υ από τον προμηθευτή Α με κόστος κτήσης ανά μονάδα 200€.
2. 02/02/20Χ0: Παρατηρήθηκαν αστοχίες σε δύο από τους ανωτέρω Η/Υ και επιστράφηκαν στον προμηθευτή Α ο οποίος και κατέβαλλε την ίδια μέρα την αξία τους.
3. 03/02/20Χ0: Η εταιρεία εξασφάλισε έκπτωση ύψους 90€  η οποία και θεωρήθηκε ως προκαταβολή για επόμενη αγορά της επιχείρησης από τον προμηθευτή Α. 
4. 28/02/20Χ0: Η «ΑΒ Α.Ε.» πώλησε τοις μετρητοίς στον πελάτη Γ 5 Η/Υ προς 600€/μονάδα. Η ΑΒ Α.Ε. επιβαρύνθηκε και διάφορα έξοδα άμεσα σχετιζόμενα με την πώληση ύψους 50€. 
5. 15/03/20Χ0: Η «ΑΒ Α.Ε.» αγόρασε με πίστωση έξι μηνών 20 Η/Υ αντί 725€/μονάδα από τον προμηθευτή Α. Η τιμή τοις μετρητοίς ανέρχεται στα 675€/μονάδα. Με την συγκεκριμένη αγορά έγινε και ο συμψηφισμός της προκαταβολής από τις 03/02/20Χ0.
6. 16/03/20Χ0: Η «ΑΒ Α.Ε.» κατέβαλλε για έξοδα μεταφοράς των 20 Η/Υ και ασφάλισης ύψους 300€.   
7. 01/04/20Χ0: Απαιτήσεις από πελάτη ύψους 2.000€ αποσβέστηκαν πλήρως καθώς ο πελάτης πτώχευσε.
8. 20/05/20Χ0: Ο πελάτης Γ επέστρεψε 1 Η/Υ από τους 5 που αγόρασε ενώ του έγινε και έκπτωση 100€. Η επιστροφή του 1 Η/Υ έγινε την ίδια μέρα και η έκπτωση θεωρήθηκε ως προκαταβολή για μελλοντική αγορά.  
9. 15/09/20Χ0: Η «ΑΒ Α.Ε.» εξόφλησε τον προμηθευτή Α με μετρητά.
10. 30/09/20Χ0: Η «ΑΒ Α.Ε.» πώλησε με ετήσια πίστωση στον πελάτη Δ 20 Η/Υ προς 700€/μονάδα. Η τιμή τοις μετρητοίς ανέρχεται στα 650€/μονάδα.
Λάβετε υπόψη ότι:
1. Η επιχείρηση ακολουθεί το σύστημα της διαρκούς απογραφής και.
2. Προσδιορίζει το Κόστος Πωλήσεων με βάση την FIFO.
3. Οι προβλέψεις για επισφαλείς πελάτες θα πρέπει να οριστούν στο 10% του υπολοίπου των πελατών.
Ζητείται:
1. Να παρατεθούν οι ημερολογιακές εγγραφές με βάση τα παραπάνω γεγονότα
2. Να προσδιοριστεί το Μικτό Αποτέλεσμα 
Δεύτερη Επαναληπτική 
Η επιχείρηση «Accounting Α.Ε.» απέκτησε στις 01/01/20Χ0 ένα μηχάνημα κόστους 100.000€ με μετρητά. Το μηχάνημα έχει ωφέλιμη ζωή 5 έτη με αμελητέα υπολειμματική αξία και αποσβένεται με την σταθερή μέθοδο. Η «Accounting Α.Ε.» επιλέγει την αποτίμηση του μηχανήματος με το υπόδειγμα της αναπροσαρμοσμένης αξίας βασιζόμενη σε εκτιμήσεις της εύλογης αξίας που παρέχονται από ορκωτό εκτιμητή στις 31/12 κάθε έτους, δηλαδή στο τέλος της χρήσης.

Δίνονται τα παρακάτω στοιχεία σχετικά με το πάγιο :
1.	Την 31/12/20X0 η δίκαιη αξία του παγίου είναι 300.000€.
2.	Την 31/12/20X1 η δίκαιη αξία του παγίου είναι 200.000€. 
3.	Την 31/12/20X2 η δίκαιη αξία του παγίου είναι 50.000€.
Ζητείται: Να γίνουν όλες οι λογιστικές εγγραφές που αφορούν τη λογιστική παρακολούθηση του μηχανήματος.
		


Τρίτη Επαναληπτική 
Την 1/1/20Χ1 η «ΑΒ Α.Ε.» απέκτησε μηχάνημα κόστους € 12.000 με μετρητά. Το μηχάνημα θα αποσβεστεί με την μέθοδο της σταθερής απόσβεσης σε 15 έτη. Η επιχείρηση «ΑΒ Α.Ε.» εφαρμόζει το υπόδειγμα του κόστους για την αποτίμηση των μηχανημάτων. Η λογιστική χρήση της «ΑΒ Α.Ε.» ξεκινά την 1 Ιανουαρίου και λήγει την 31 Δεκεμβρίου κάθε έτους. Παρακάτω δίνονται κάποιες χρήσιμες πληροφορίες:

· Την 31/12/20Χ1 η αξία χρήσης του μηχανήματος εκτιμάται σε €11.800, ενώ η αξία ρευστοποίησης του μηχανήματος εκτιμάται σε €11.850, ενώ τα έξοδα διάθεσης θεωρούνται αμελητέα. 
· Την 31/12/20Χ2 η αξία χρήσης του μηχανήματος εκτιμάται σε € 9.600, ενώ η αξία ρευστοποίησης του μηχανήματος εκτιμάται σε € 9.750, ενώ τα έξοδα διάθεσης θεωρούνται αμελητέα.
· Την 31/12/20Χ3 η αξία χρήσης του μηχανήματος εκτιμάται σε €10.200, ενώ η αξία ρευστοποίησης του μηχανήματος εκτιμάται σε €10.100, ενώ τα έξοδα διάθεσης θεωρούνται αμελητέα.
· Την 31/3/20Χ4 η επιχείρηση πούλησε του μηχανήματος προς €9.000  τοις μετρητοίς.   

Ζητείται: Να γίνουν όλες οι λογιστικές εγγραφές που αφορούν τη λογιστική παρακολούθηση του μηχανήματος μέχρι τη διάθεσή του. Να παραθέσετε  τους σχετικούς υπολογισμούς.



Τέταρτη Επαναληπτική 
Η κατασκευαστική επιχείρηση «ΜΤ Α.Ε.» αναλαμβάνει την κατασκευή κτηρίων για τον πελάτη Β αντί τιμήματος 24.000€. Οι εργασίες κατασκευής του έργου άρχισαν την 1/1/2012 και ολοκληρώθηκαν την 31/12/2014. Το συνολικό κόστος του έργου εκτιμάται στο πόσο των 20.000€. Στην διάρκεια των τριών ετών έχουν πραγματοποιηθεί (ανά έτος αντίστοιχα) τα εξής κόστη: 10.000€, 5.000€ και 5.000€. Η επιχείρηση αναγνωρίζει τα έσοδα της με βάση: i) την μέθοδο του ποσοστού ολοκλήρωσης και ii) την μέθοδο του ανακτήσιμου ποσού.
Ζητείται:
1. Να προσδιοριστεί το μικτό αποτέλεσμα της «ΜΤ Α.Ε.». 
2. Να προσδιοριστεί το μικτό αποτέλεσμα λαμβάνοντας υπόψη ότι στο τέλος του δεύτερου έτους και ενώ έχουν πραγματοποιηθεί τα 5.000€ εκτιμάται ότι το συνολικό εκτιμώμενο κόστος θα ανέλθει στις 22.000€ (από 20.000€). Στο τρίτο έτος τα πραγματοποιηθέντα κόστη ήταν 7.000€.
3. Να προσδιοριστεί το μικτό αποτέλεσμα λαμβάνοντας υπόψη ότι στο τέλος του δεύτερου έτους και ενώ έχουν πραγματοποιηθεί τα 5.000€ εκτιμάται ότι το συνολικό εκτιμώμενο κόστος θα ανέλθει στις 28.000€ (από 20.000€). Στο τρίτο έτος τα πραγματοποιηθέντα κόστη ήταν 13.000€.

